**Ministru kabineta rīkojuma projekta**

**“Grozījums Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Saistība ar Izglītības un zinātnes ministrijas (turpmāk – IZM) izstrādāto Ministru kabineta rīkojuma projektu “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2013.gada 4.novembra rīkojuma Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali” 1.1.apakšpunktu Siguldas sporta kompleksa projekta īstenošanai 2014.gadā tika piešķirti (pārdalīti) valsts budžeta līdzekļi 1`465`600 *euro* apmērā (1.1.1.apakšpunkts), savukārt 2015.gadā piešķirti (pārdalīti) valsts budžeta līdzekļi 1`395`315 *euro* apmērā (1.1.2.apakšpunkts).  Siguldas novada pašvaldība 2014.gada 22.augusta vēstulē Nr.4-46/1898 informēja IZM, ka publiskā iepirkuma (Nr.SND 2014/02/AK) procedūras ietvaros, izskatot ieinteresēto personu jautājumus, iepirkuma nolikumā septiņas reizes tika veikti grozījumi, kā arī četras reizes tikušas iesniegtas sūdzības Iepirkumu uzraudzības birojā, kā rezultātā piedāvājumu atvēršana bija iespējama tikai 2014.gada 28.jūlijā. Lai gan piedāvājumus iesniedza septiņi pretendenti, tikai viens no pretendentiem iekļāvās pašvaldības norādītās līgumcenas robežās, turklāt šī pretendenta piedāvājumā tika konstatēti būtiski trūkumi, kuru novēršanai pretendentam būtu krietni jāpalielina piedāvātā līgumcena. Iepriekšminētā rezultātā iepirkuma procedūra 2014.gada 14.augustā tika pārtraukta. Siguldas novada pašvaldība norāda, ka, lai sniegtu ekonomiski pamatotāko risinājumu būvniecībai un ekspluatācijai, ir nepieciešams papildus laiks un resursi kvalitatīvai iepirkuma dokumentu sagatavošanai, tāpēc jaunu iepirkumu plānots izsludināt 2014.gada oktobrī. Ievērojot minēto un to, ka līdz iepirkuma procedūras pabeigšanai nav iespējama būvdarbu uzsākšana un attiecīgi līdz 2014.gada 31.decembrim nav iespējams nodrošināt Siguldas projekta īstenošanai 2014.gadā piešķirto līdzekļu apguvi, Siguldas novada pašvaldība lūdz rast iespēju visu Siguldas projekta īstenošanai plānoto valsts budžeta finansējumu (2`860`915 *euro* apmērā) piešķirt 2015.gadā, attiecīgi lūdzot sagatavot un virzīt izskatīšanai Ministru kabinetā jautājumu par Siguldas projekta īstenošanai 2014.gadā paredzēto līdzekļu (1`465`600 *euro* apmērā) pārdali.  Lai nodrošinātu Siguldas sporta kompleksa projekta īstenošanai paredzēto līdzekļu, kā arī Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta (arī šīs pašvaldības IZM ir iesniegušas attiecīgus pārdales pieprasījumus) īstenošanai 2014.gadā paredzēto valsts budžeta līdzekļu pārdali, IZM ir izstrādājusi Ministru kabineta rīkojuma projektu “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali”, kurš citstarp paredz Siguldas sporta kompleksa projekta īstenošanai 2014.gadā paredzēto līdzekļu pārdali biedrības “Latvijas Olimpiskā komiteja” 2015.gadā plānoto valsts galvoto aizdevumu atmaksai (IZM 2014.gada valsts budžeta programma 09.00.00 “Sports” apakšprogramma 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai”) jau 2014.gadā. savukārt pārdales rezultātā pieejamos finanšu resursus 2015.gadā paredz novirzīt trīs minēto projektu īstenošanai (Siguldas sporta kompleksa projekta īstenošanai – 1`465`600 *euro* apmērā).  Ievērojot minēto, vienlaikus ir nepieciešams izdarīt Grozījumu Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali”, lai nodrošinātu minētā rīkojuma 1.1.apakšpunkta atbilstību faktiski plānotajam līdzekļu piešķīrumam. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM, konsultējoties ar Siguldas novada pašvaldību. Papildus pasākumi sabiedrības iesaistei nebija nepieciešami. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Izdevumi 2014.gada valsts budžeta programmas 09.00.00 “Sports” apakšprogrammā 09.04.00 “Sporta būves” par 1`465`600 *euro* (ieskaitot Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali, kopējā summa ir 3`239`545 *euro*) samazināsies, bet attiecīgi par 1`465`600 *euro* (ieskaitot Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali, kopējā summa ir 3`239`545 *euro*) palielināsies 2014.gada valsts budžeta programmas 09.00.00 “Sports” apakšprogrammā 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” paredzētie līdzekļi.  Izdevumi 2015.gada valsts budžeta programmas 09.00.00 “Sports” apakšprogrammā 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” par 1`465`600 *euro* (ieskaitot Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali, kopējā summa ir 3`239`545 *euro*) samazināsies, bet attiecīgi par 1`465`600 *euro* (ieskaitot Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali, kopējā summa ir 3`239`545 *euro*) palielināsies 2015.gada valsts budžeta programmas 09.00.00 “Sports” apakšprogrammā 09.04.00 “Sporta būves” paredzētie līdzekļi. Attiecīgu priekšlikumu Finanšu ministrijā IZM iesniegts likumprojekta “Par valsts budžetu 2015.gadam” un likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas laikā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ar šo Ministru kabineta rīkojuma projektu vienotā paketē tiek virzīts arī Ministru kabineta rīkojuma projekts “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali”. | | | | |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Ina Druviete

Vizē:

Valsts sekretāre Sanda Liepiņa

16.10.2014. 13:58

1060

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv